Miloš Tamajka

Miloš Tamajka, M.B.A. (* 3. marec 1976, Piešťany) je slovenský komunálny politik, bývalý primátor mesta Piešťany.

 Životopis 
Narodil sa v Piešťanoch. Študoval na Strednej priemyselnej škole elektrotechnickej v Piešťanoch aj na Hotelovej akadémii Ľudovíta Wintera. V štúdiách pokračoval na Vysokej škole manažmentu v Trenčíne, kde vyštudoval manažment v programe City University of Seattle. Profesionálnu pracovnú dráhu odštartoval v Dubaji, kde pracoval pre Jumeirah International. Po príchode na Slovensko pôsobil na obchodných oddeleniach v spoločnosti Chirane Dental, ON Semiconductor a v Slovenskej sporiteľni. Najdlhšie obdobie pracoval ako riaditeľ Úradu práce sociálnych vecí a rodiny v Piešťanoch. Po komunálnych voľbách v roku 2014 sa stal primátorom Piešťan.

 Politická kariéra 
náhľad|Tamajka s prezidentom SR, Andrejom Kiskom, počas prezidentovej návštevy Piešťan v septembri 2018.
Po pôsobení vo funkcii riaditeľa Úradu práce sociálnych vecí a rodiny v Piešťanoch neúspešne kandidoval v komunálnych voľbách v novembri 2010 ako kandidát strany SMER-SD na post primátora mesta Piešťany. Skončil na druhom mieste, keď obhajujúci primátor Remo Cicutto získal 4 237 hlasov (47,7%), pričom Tamajka iba 2 389 (26,9%). V roku 2013 sa Tamajka dostal do krajského zastupiteľstva Trnavského samosprávneho kraja ako poslanec za stranu SMER-SD, kedy získal v okrese Piešťany najväčší počet hlasov (2 435).Voľby do VÚC 2013: Volebné výsledky Trnavského samosprávneho kraja Dostupné online. http://www.aktuality.sk/clanok/238670/volby-do-vuc-2013-trnava-vysledky/

V júli 2014 opustil Miloš Tamajka spolu s ďalším vtedajším poslancom mestského zastupiteľstva mesta Piešťany, Michalom Hynekom, stranu SMER-SD pre údajnú nespokojnosť s fungovaním strany, iba niekoľko týždňov pred prevalením kauzy strany SMER-SD s nákupom predraženého CT prístroja do piešťanskej nemocnice.Palkovič, Martin. Poslanci Tamajka a Hynek opustili stranu Smer-SD. In: PNky.sk, 30.7.2014. Dostupné online. http://www.pnky.sk/aktuality/poslanci-tamajka-a-hynek-opustili-stranu-smer-sd/ Po vystúpení ohlásil opätovnú kandidatúru na primátora, lebo primátor mesta má byť podľa neho apolitický.V Piešťanoch primátorstvo neobhájil Cicutto, strieda ho Tamajka In: TASR, 16.11.2014. Dostupné online. http://www.teraz.sk/bratislava/piestany-komunalne-volby-tamajka/106487-clanok.html 

V komunálnych voľbách v novembri 2014 kandidoval ako nezávislý kandidát. Svoj volebný program založil na piatich víziách: nové investície a pracovné príležitosti, prístup k termálnej vode, starostlivosť o rodiny a seniorov, každoročná investícia do ciest a chodníkov a bezpečnosť. O primátorské kreslo bojoval s ďalšími piatimi kandidátmi. Na úrad ho posunulo 2817 hlasov (31,1%), kedy tak zvíťazil v tesnom súboji pred nezávislými kandidátmi Tomášom Hudcovičom (2631 hlasov, 29%) a vtedajším primátorom Remom Cicuttom (2274 hlasov, 25,1%).  Palkovič, Martin. Primátorom Piešťan sa stal Miloš Tamajka In: PNky.sk, 16.11.2014. Dostupné online. http://www.pnky.sk/aktuality/primatorom-piestan-sa-stal-milos-tamajka/  

Počas volebného obdobia vo funkcii primátora sa Tamajka snažil o výstavbu akvaparku za účasti českého investora, rodiny Zemekovcov. Akvapark sa však ešte v roku 2019 nebol hotový. V roku 2015 sa na mestskom úrade konalo prepúšťanie zamestnancov spolu s nabúraním sa do počítačov zamestnancov, ktoré sa neskôr ukázalo ako cielene zamerané na isté osoby. Primátor, spolu s viceprimátorom Hynekom, si nepriznali zlyhanie. V nasledujúcich komunálnych voľbách v roku 2018 Tamajka opätovne kandidoval do funkcie primátora aj poslanca. Získal však iba 1 316 hlasov, skončil na 3. mieste a nebol zvolený ani za poslanca (kde získal 988 hlasov). Počas nasledujúceho vedenia mesta došlo k mimosúdnemu urovnaniu sporov s viacerými bývalými zamestnancami, ktorým nové vedenie vyplatilo kompenzácie. Išlo o rozhodnutie nového vedenia radnice a nevyplývalo zo súdneho rozhodnutia.

 Rodina 
Je ženatý a má dve deti.

 Referencie 

 Externé odkazy 
 Mestský web 

Kategória:Slovenskí politici
Kategória:Politici Smeru
Kategória:Osobnosti z Piešťan
Kategória:Poslanci Trnavského samosprávneho kraja
Kategória:Slovenskí komunálni politici
Kategória:Primátori Piešťan